《蜕龙洞 其二》
宋代·司马槱

梅萼春前破，松髯雨后滋。石崖鸣野鹤，竹坞窜香狸。

山脚重重转，溪流泯泯迟。慇勤窥洞府，又得濯龙池。

作者简介：司马槱字才仲，陕州夏县人，元佑中以苏轼荐，应贤良方正能直言极谏科，入第五等，赐同进士出身。累迁河中府司理参军，终知杭州，卒于任。事迹见张耒《书司马槱事》（《张右史集》卷四七）。《全宋词》录其词二首。